FUNET-yhdistys

Kokous tiistaina 30.3.2004 klo 9.00 – 12.00.

Kokouspaikka: Videoneuvotteluna

Kutsutut ja läsnäolijat:

Lars Backström, Helsingin yliopisto tietotekniikkaosasto (Vallila)
Kari Karlson, Ilmatieteen laitos, poissa
Eino Savola, VTT  (CSC)
Ari Kekäläinen, Pohjois-Savon ammattikorkeakoulu, poissa
Jukka Orajärvi, Oulun seudun ammattikorkeakoulu (Oulu)
Paavo Moilanen, Oulun yliopiston atk-keskus (Oulu)
Jaakko Riihimaa, Seinäjoen ammattikorkeakoulu  (Seinäjoki)
Kristel Sarlin, Teknillinen korkeakoulu (CSC)
Kuno Öhrman, SHH poissa
Niklas Sjöström, Åbo Akademi (Turku)
Tuomo Myllynen, TaY, yliopistojen atk-keskusten pääsihteeri poissa
Timo Pitkäranta, Vaasan AMK poissa

Asiantuntijat:
Markku Suvanen, Opetusministeriö poissa

Markus Sadeniemi, CSC (poistui 11.25)
Janne Kanner, CSC
Juha Oinonen, CSC
Klaus Lindberg, CSC (poistui 10.20)
Pekka Linna, CSC  

1. Kokouksen avaus
  - Todettiin läsnäolijat
  - Hyväksyttiin asialista, lisäyksellä Ficix-politiikkakohta (2c)
  - Hyväksyttiin edellisen kokouksen pöytäkirja
  - Kokouksen aikana tehtiin myös WebOffice harjoitusta. Share application -ominaisuus ei toiminut kunnolla.

2. Tietoliikenneyhteydet

a) raportointi (Pekka Linna)
- projekti IPv4-palvelun palvelutasomäärittelystä ja siihen liittyvästä raportoinnista; projektia ei ole vielä asetettu. Kesäkuun kokoukseen ei vielä saada valmista mittaristopakettia. Asia kuitenkin etenee.

b) runkoverkon päivityshanke 2004 (Juha Oinonen)
- katsaus runkoverkon hankinnan vaiheisiin: erillinen kalvomateriaali.

c) Ficix-politiikka (Juha Oinonen)
- Tarve Ficix-pisteessä tapahtuvan liikenteen vaihdon politiikan muuttamiseen: erillinen kalvomateriaali, jossa ehdotus linjauksen muuttamiseksi (=vaihdetaan kannatusjäsenten kanssa liikennettä ellei erityistä syytä olla vaihtamatta).

Ehdotus/Lindberg: CSC saa jatkossa määritellä Ficix-politiikan, mutta informoi työvaliokuntaa.

Savola tiedusteli LKM:n kantaa. Lindberg totesi, että Telahallintokeskus on halunnut, että operaattorit hoitavat asiaa itse. Domainnimien hallinnoinnin siirtäminen oli THK:lle (nykyisin Viestintävirasto, ViVi) vastaavan tyyppinen urakka. Se tuskin ottaa asiaa hoitaakseen, koska johtaisi tekniikan ohjailuun.

Sadeniemi: Teletoimintalaki velvoittaa operaattorit vaihtamaan liikennettä, muotoja ei määritellä. Myöskään kustannuksista (keskinäinen ilmainen liikenteen vaihto) ei määritystä. Politiikkaan tulisi jäädä mukaan ilmaisuuden periaate.

Oinosen esittämää linjausta pidettiin hyvänä. Yksittäisten tapausten harkinta Funet:n. Varsinaisia evästyksiä Ficix-kevätkokoukseen ei annettu. Asiaan palataan työvaliokunnan toukokuun kokouksessa, jossa otetaan kantaa muotoiluun ja tavoitteisiin.

Lisäksi todettiin, että kolmannen Ficix-yhdysliikennepisteen perustamista selvitetään Ficix:ssä, mutta kovin nopeasti sitä ei todennäköisesti Ficix:n toimesta synny.

3. Peruspalvelut

a) peruspalveluiden tilannekatsaukset
- Funet-Certin tilannekatsaus, erillinen kalvomateriaali (Janne Kanner)

Mikael Kiviniemi ja Minna Manninen pohtivat viestinnän tietosuojalain koulutusta. Myös AMK:t voivat tulla koulutuksiin.

Aapa ryhmän suuntaan yhteyshenkilönä Jaakko Riihimaa.

b) keskeneräiset tehtävät

- postipalvelinten uudistus (Janne Kanner)
Kyse pienille Funet-organisaatioille tarjottavasta varasähköpostipalvelusta. Avaus pilotointikäyttöön tapahtuu huhtikuun alussa. 

Pilottiin voi hakea mukaan pieni Funet-organisaatio. Tarvitsee toimivien sp-osoitteiden toimittamista Funetille.

- www-cache -palvelun kehitys (Janne Kanner)
Myös palvelu pienille organisaatioille. Ei käytetä kovin paljon, ei myöskään sisäistä käyttöä. Palvelun jatkoa pohditaan, asiakkaita lähestytään, asiakaskysely meneillään jatkamisen tarpeellisuudesta.

- verkkotunnuspolitiikan päivittäminen (Janne Kanner)

Viime kerralla jäi vielä hieman auki verkkotunnuspolitiikan päivittäminen käänteisnimipalvelun osalta.

Uusi kohta (Kanner): ”…muun domainin osoitettava varsinaiseen verkkotunnukseen taikka aliverkkotunnukseen tms. mistä pääverkkotunnus käy selvästi ilmi.”

Tiukemmat linjaukset jäävät organisaatiokohtaisiksi päätöksiksi.

Koko verkkotunnuspolitiikkaa koskeva teksti laitetaan verkkoon työvaliokunnan kommentoitavaksi (Kanner).  Hyväksytään seuraavassa työvaliokunnan kokouksessa ja viedään vuosikokoukseen.

4. Kehityshankkeet

a) palvelinvarmennetyöryhmä
	- tilannekatsaus (Janne Kanner)

Palvelinvarmennetyöryhmä on työskennellyt ahkerasti. Tarjouspyynnöt lähtevät huhtikuussa matkaan. Lopullinen valinta ei välttämättä ole valmis vuosikokoukseen, koska hankinnan suuruus voi vaikuttaa aikatauluun.

Työryhmä järjestää kilpailutuksen. Päämääränä puitesopimus, johon jäsenet voivat liittyä. Tiukempi hankintakonsortio ei ole tarpeen, puitesopimus tuo joustavuutta palveluun mukaantuloon ja siitä irtautumiseen. Mukaan lähteville valtakirjalla valtuutus CSC:lle. Valtakirjat lähtevät CSC:ltä jäsenistölle, liitteenä työvaliokunnan toimintasuositus.

Päätettävä, kuka tekee lopullisen päätöksen valittavasta toimittajasta ym. asioista.

Sopimuksen sisällön ja sopimuskumppanin valinnan määrittelee työryhmä. Varsinaisen puitesopimuksen tekee CSC. Jokainen asiakasorganisaatio itse päättää valtuutuksen antamisesta ja sopimukseen liittymisestä.

b) WaveLAN roaming -hanke
- tilannekatsaus: erillinen kalvomateriaali (Juha Oinonen)

Ei kovin paljon konkreettista uutta kerrottavaa. Kaiken kaikkiaan ollaan vielä hyvin alkuvaiheessa.

CSC:n on toivottu järjestävän tapahtuman pilotin tiimoilta, tulossa toukokuussa. Kyselyitä asiasta on tullut harvakseltaan.

Radius-palvelusta on tullut kaksi tarjousta, niitä ollaan käsittelemässä. 

Shibboleth:a on kokeiltu Helsingissä. Teknisesti kunnossa, ja tähän liittyviä Haka-pilottiehdotuksia mietitään HY:ssa. Toukokuun alussa tulossa kokous TKK:n ja HY:n liittymisestä verkkovierailupilotointiin.

5. Edellisestä kokouksesta

a) VPN-problematiikka
 VPN-tekniikalla voidaan toteuttaa etäkäytön politiikkaa. Ellei näkemystä etäkäytön tukemisesta yleisellä tasolla, ei kannata keskustella pelkästä tekniikasta. Päätettiin poistaa VPN-problematiikka työvaliokunnan listalta, koska sitä on melko paljon käsitelty.

VPN liitettynä etäkäytön kehittämiseen voi myöhemmin tulla listalle, mutta nyt jätetään hautumaan.

b) Tekijänoikeudelliset kysymykset

Kaisu Rahko mainitsi edellisessä kokouksessa, että Oulussa on pohdittu asiaa. Moilasen mukaan verkko-opetusta harjoittavilla laitoksilla on joitain kirjattuja käytäntöjä. Sovittiin, että Moilanen selvittää asiaa ja toimittaa työvaliokunnan postilistalle.

c)  Funetin käyttösäännöt ja eettiset ohjeet

Oinonen huomannut mm. tekijänoikeuksia koskevan ohjeistuksen puutteellisuuksia ohjeistuksessa, joka on näkyvillä Funetin www-sivuilla, mutta laajempaa keskustelua CSC:ssä ei ole toistaiseksi tarkistuksesta käyty.

Todettiin, että CSC tarkistaa säännöstöä, myös työvaliokunnan jäsenet käyvät sivut läpi. Keskustelu asiasta siirrettiin seuraavaan kokoukseen.

6. Muita kuulumisia

a)  Yliopistojen IT-johtajien kokouksesta
	-  Videoneuvottelutekniikka
	-  VoIP selvitys

Keskeisimmät IT-johtaille videoneuvottelutekniikoista esitellyt asiat olivat esillä viime työvaliokunnan kokouksessa (asialistan kohta 2).

IT-peda on saamassa jonkin verran rahoitusta, yhteistä hankerahoitusta ollaan keräämässä.

VoIP:a koskeva selvitys on olemassa, on tarkoitus infota myös AMK-sektoria. 

b) Liikenteen kasvun hillitseminen (Oinonen)
Jyväskylän yo on rajoittanut liikennemääriään, mikä on näkynyt heti tekniikoiden käyttöönoton aikoihin liikennevolyymin supistumisena n. puoleen.

TKK:lla on ollut esitys tietoturvapäivillä kyläverkon liikenteen onnistuneesta rajoittamisesta. Lisätietoja voi tarvittaessa kysyä Kristeliltä.

7. Muut asiat

a) Funet-toiminta aloitettiin vuonna 1984. Miten tämän tulisi näkyä meidän tämän vuoden toiminnassa? (Käsiteltiin kohdan 4. jälkeen, Sadeniemi paikalla tämän kohdan aikana)

Asia esillä vuosikokouksessa. Materiaalia juttua varten on kerätty (Paavo Ahonen). Syksyllä verkko/laitepäivitysten julkistuksen yhteydessä voitaisiin tulla esiin tällä asialla.

Todettiin, ettei saisi mennä vanhojen asioiden muistelemiseen. Onko kyky hyödyntää uutta teknologiaa tallella? Tästä näkökulmasta asiaa voisi tarkastella.

b) Seuraava kokous
Seuraava kokous Helsingissä Vallilassa, 7.5.2004. Vuosikokouksen valmistelu. Asialista tulee pääsiäisen jälkeen.

c) Kokouksen kulku
Kokouskäytännöt toimivat hyvin. Turku putosi kerran kokouksesta. WebOffice toimi hyvin (paitsi ei sallinut jaettua käyttöä).

8. Kokouksen päättäminen

Päätettiin kokous 11.50.

Pöytäkirjan vakuudeksi

Jaakko Riihimaa
sihteeri